**LIETUVOS RESPUBLIKOS VYRIAUSYBĖ**



**N U T A R I M A S**

**DĖL LIETUVOS RESPUBLIKOS VYRIAUSYBĖS 1995 M. LIEPOS 3 D. NUTARIMO NR. 929 „DĖL LIETUVOS RESPUBLIKOS VYRIAUSYBĖS ATSTOVO EUROPOS ŽMOGAUS TEISIŲ KOMISIJOJE IR EUROPOS ŽMOGAUS TEISIŲ TEISME NUOSTATŲ PATVIRTINIMO“ DALINIO PAKEITIMO**

1998 m. gruodžio 30 d. Nr. 1517

Vilnius

Lietuvos Respublikos Vyriausybė nutaria:

Iš dalies pakeisti Lietuvos Respublikos Vyriausybės 1995 m. liepos 3 d. nutarimu Nr. 929 „Dėl Lietuvos Respublikos Vyriausybės atstovo Europos žmogaus teisių komisijoje ir Europos žmogaus teisių teisme nuostatų patvirtinimo“ (Žin., 1995, Nr. [56-1413](https://www.e-tar.lt/portal/lt/legalAct/TAR.C3641CFF5489)) patvirtintus Lietuvos Respublikos Vyriausybės atstovo Europos žmogaus teisių komisijoje ir Europos žmogaus teisių teisme nuostatus ir išdėstyti 8.4 punktą taip:

„8.4. derėtis Lietuvos Respublikos Vyriausybės vardu dėl taikaus susitarimo, konsultuotis su Lietuvos Respublikos Vyriausybe dėl taikaus susitarimo sąlygų, teikti Lietuvos Respublikos Vyriausybei tvirtinti taikų susitarimą.

Taikus susitarimas vykdomas Lietuvos Respublikos įstatymų nustatyta tvarka“.

MINISTRAS PIRMININKAS GEDIMINAS VAGNORIUS

TEISINGUMO MINISTRAS VYTAUTAS PAKALNIŠKIS